CELEX: 32018R0888
Language: sk
Date: 2018-06-21 00:00:00
Title: Vykonávacie nariadenie Komisie (EÚ) 2018/888 z 21. júna 2018, ktorým sa dvestoosemdesiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

21.6.2018   
            
            
               SK
            
            
               Úradný vestník Európskej únie
            
            
               LI 158/1
            
         VYKONÁVACIE NARIADENIE KOMISIE (EÚ) 2018/888
   z 21. júna 2018,
   ktorým sa dvestoosemdesiaty siedmykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 1,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 18. júna 2018 sankčný výbor Bezpečnostnej rady OSN rozhodol o pridaní dvoch záznamov do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. júna 2018
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      V prílohe I k nariadeniu (ES) č. 881/2002 sa pod nadpis „Fyzické osoby“ dopĺňajú tieto záznamy:
      
                  „—
               
               
                  „Myrna Ajijul Mabanza [alias a) Myrna Adijul Mabanza, b) Myrna Ajilul Mabanza]. Dátum narodenia: 11.7.1991. Adresa: a) provincia Basilan, Filipíny, b) Zamboanga City, Filipíny (predchádzajúca adresa), (c) Jeddah, Saudská Arábia (predchádzajúca adresa), d) Daina, Saudská Arábia (predchádzajúca adresa). Štátna príslušnosť: Filipíny. Národné identifikačné číslo: a) číslo voličského preukazu 73320881AG1191MAM20000, b) číslo študentského preukazu 200801087, c) číslo iného identifikačného dokladu 140000900032. Ostatné informácie: pohlavie: žena. Dátum zaradenia do zoznamu podľa článku 7d ods. 2 písm. i): 18.6.2018.“
               
            
                  „—
               
               
                  „Abdulpatta Escalon Abubakar [alias a) Abdulpatta Abubakar Escalon, b) Abdul Patta Escalon Abubakar, c) Abdul Patta Abu Bakar]. Dátum narodenia: a) 3.3.1965, b) 1.1.1965, c) 11.1.1965. Miesto narodenia: Tuburan, provincia Basilan, Filipíny. Adresa: a) Filipíny, b) Jeddah, Saudská Arábia (predchádzajúca adresa), c) Daina, Saudská Arábia (predchádzajúca adresa). Štátna príslušnosť: Filipíny. Číslo cestovného pasu: a) filipínske číslo EC6530802 (platnosť skončí 19.1.2021), b) filipínske číslo EB2778599. Národné identifikačné číslo: a) Saudská Arábia 2135314355, b) Saudská Arábia 202112421. Ostatné informácie: pohlavie: muž. Dátum zaradenia do zoznamu podľa článku 7d ods. 2 písm. i): 18.6.2018.“